**Razdjel: 109 MINISTARSTVO PRAVOSUĐA, UPRAVE I DIGITALNE TRANSFORMACIJE**

**Glava: 05 Ministarstvo pravosuđa, uprave i digitalne transformacije**

**RKP: 51441**

Zagreb, 19. kolovoza 2024.

**OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA ZA RAZDOBLJE 01.01. – 30.06.2024.**

SAŽETAK RAČUNA PRIHODA I RASHODA I RAČUNA FINANCIRANJA

Iz sažetka Računa prihoda i rashoda vidljivo je da su za izvještajno razdoblje 01. - 06. 2024. ostvareni ukupni prihodi u iznosu 70.889.949,45 €, što je za 8,79 % više od ostvarenja u predhodnom razdoblju. Ukupni rashodi iznose 71.251.978,15 €, dok je rezultat izvještajnog razdoblja manjak prihoda u iznosu 362.028,70 €.

Iz sažetka računa financiranja vidljivo je da u izvještajnom razdoblju nema ostvarenih primitaka.

IZVJEŠTAJ O PRIHODIMA I RASHODIMA PREMA EKONOMSKOJ KLASIFIKACIJI

Prihodi i rashodi u Računu prihoda i rashoda iskazuju se prema ekonomskoj klasifikaciji. Od ukupno ostvarenih prihoda, vrijednosno najznačajniji iznos ostvarenih prihoda odnosi se na Prihode iz nadležnog proračuna (skupina 671), koji ukupno iznose 59.016.292,55 € što je 32,65 % ostvarenja godišnjeg plana, odnosno povećanje od 22,55 % u odnosu na prethodno razdoblje. Prihodi skupine 632 Pomoći od međunarodnih organizacija te institucija i tijela EU iznose 11.148.494,88 €, odnosno 68,16 % u odnosu prihode ostvarene u prethodnom razdoblju.

Prihodi iskazani na skupini 6148 Naknade za priređivanje igara na sreću iznose 495.231,98 €, što je povećanje od 20 % u odnosu na prethodno razdoblje, a ostvareni su uplatom sredstava koja se dodjeljuju temeljem Uredbe o kriterijima za utvrđivanje korisnika i načinu raspodjele dijela prihoda od igara na sreću.

Prihodi iskazani na skupini 652 Prihodi po posebnim propisima u iznosu 214.992,13 € ostvareni su od sredstava uplaćenih kao naknade troškova za polaganje pravosudnih ispita, za polaganje posebnog stručnog ispita za ovlaštene zemljišnoknjižne referente, za polaganje javnobilježničkog ispita i stručnog ispita za stečajne upravitelje, što iskazuje povećanje od 20 % u odnosu na prethodno razdoblje.

Neznatan udio imaju prihodi na skupini 661 Prihodi od prodaje proizvoda i robe te pruženih usluga  u iznosu od 2.937,91 € i prihodi iskazani na skupini 639 Tekući prijenosi između proračunskih korisnika istog proračuna u iznosu 12.000 €.

Ukupni rashodi za izvještajno razdoblje izvršeni su u iznosu 71.251.978,15 €, što je povećanje od 1,44 % u odnosu na isto razdoblje prošle godine. Od navedenog iznosa 14.824.307,83 € se odnosi na rashode poslovanja, a 13.227.970,00 € na rashode za nabavu nefinancijske imovine.

Ukupni rashodi poslovanja veći su za 21,60 % u odnosu na isto razdoblje prošle godine, od čega se na Rashode za zaposlene (skupina 31) odnosi 14.824.307,83 €, što je 35,68 % više u odnosu na isto razdoblje prethodne godine.

Ukupni Rashodi za nabavu nefinancijske imovine smanjeni su za 41,27% u odnosu na prethodno razdoblje te čine 10,32 % tekućeg plana za 2024. godinu.

IZVJEŠTAJ O PRIHODIMA I RASHODIMA PREMA IZVORIMA FINANCIRANJA

Od ukupno ostvarenih prihoda u izvještajnom razdoblju (70.889.949,45 €), najveći dio je ostvaren iz izvora 1 Opći prihodi i primici koji iznose 59.016.292,55 €, što je povećanje od 22,55 % u odnosu na prethodno razdoblje.

Ostali značajni iznosi odnose se na izvor 5 Pomoći – 11.160.494,88 € i izvor 4 Prihodi po posebnim propisima – 710.224,11, što je povećanje od 20,63 % u odnosu na prethodno razdoblje.

Ukupno izvršenje rashoda u izvještajnom razdoblju iznosi 71.251.978,16 €, od čega se najveći dio odnosi na rashode financirane iz Općih prihoda i primitaka (izvor 11) i Sredstva učešća za pomoći (izvor 12) koji ukupno iznose 59.016.292,55 €. Ostali značajni iznosi odnose se na izvor 581 Mehanizam za oporavak i otpornost – 6.834.950,56 €, izvor 563 Europski fond za regionalni razvoj – 3.505.615,83 € i izvor 57 Ostali programi EU (Darovnica Kraljevine Norveške – 802.036,30 €.

IZVJEŠTAJ O RASHODIMA PREMA FUNKCIJSKOJ KLASIFIKACIJI

Ukupni rashodi iskazani su kroz dvije glavne grupe funkcijskih klasifikacija: 01 Opće javne usluge i 03 Javni red i sigurnost.

 Rashodi iskazani na funkcijskoj klasifikaciji 011 Izvršna i zakonodavna tijela, financijski i fiskalni poslovi iznose 3.701.667,13 €, a odnose se na preostala sredstva koja su preraspodjeljena sa razdjela 034 SDURDD na razdjel 109 MPUDT sukladno odluci Vlade o rasporedu sredstava DPRH.

Rashodi iskazani na funkcijskoj klasifikaciji 0130 Opće usluge iznose 25.225.218,89 € i veći su za 6,63 % u odnosu na prethodno razdoblje.

Rashodi iskazani na funkcijskoj klasifikaciji 03 Javni red i sigurnost ukupno iznose 43.325.092,13 €, manji su za 9,14 % u odnosu na prethodno razdoblje, a čine ih slijedeće klasifikacije: 0330 – Sudovi (19.366.493,14 €9, 0340 – Zatvori (1.511.359,06 €) i 0360 Rashodi za javni red i sigurnost koji nisu drugdje svrstani (21.447.239,93 €).

IZVJEŠTAJ RAČUNA FINANCIRANJA PREMA EKONOMSKOJ KLASIFIKACIJI I PREMA IZVORIMA FINANCIRANJA

Iz računa financiranja vidljivo je da u izvještajnom razdoblju nema ostvarenih Primitaka od financijske imovine i zaduživanja (8413 Primljeni zajmovi od međunarodnih organizacija) koji su planirani u iznosu 17.100.000 € za 2024. godinu. Navedeni primitak se iskazuje na izvoru financiranja 81 Namjenski primici od zaduživanja.

OSTVARENO U 2023.

PRIJENOS SREDSTAVA IZ PRETHODNE GODINE – 2.136.021,56 €

PRIJENOS SREDSTAVA U SLJEDEĆE RAZDOBLJE – 3.538.900,98 €

OSTVARENO U 2024.

PRIJENOS SREDSTAVA IZ PRETHODNE GODINE – 3.538.900,98 €

PRIJENOS SREDSTAVA U SLJEDEĆE RAZDOBLJE – 3.634.778,99 €